## Odluka o izmjenama i dopunama Odluke o neposrednim porezima Općine Vrbovsko

### NN 70/1993 (20.7.1993.), Odluka o izmjenama i dopunama Odluke o neposrednim porezima Općine Vrbovsko

# VLADA REPUBLIKE HRVATSKE

Na temelju članka 2. stavka 2. Uredbe o privremenom financiranju jedinica
lokalne samouprave i uprave ("Narodne novine", broj 22/93 i 42/93),
Vlada Republike Hrvatske je na sjednici održanoj 15. srpnja 1993. donijela

## ODLUKU

### o izmjenama i dopunama Odluke o neposrednim porezima Općine Vrbovsko

Članak 1.

U Odluci o neposrednim porezima (Službene novine, broj 37/90 i 19/92),
u članku 2. stavku 1. točka 7. briše se. Točka 8. postaje točka 7.

Članak 2.

Članak 4. mijenja se i glasi: "Porez na dobit u paušalnom godišnjem
iznosu za sve vrste djelatnosti plaća se u rasponu, a najviše do visine
dvostruke godišnje čiste plaće u gospodarstvu Republike Hrvatske u 1992.
godini, uvećan za porast cijena na malo u 1992. godini, prema priopćenju
Međuopćinskoga zavoda za statistiku Općine Rijeka".

Članak 3.

U članku 5. stavak 2. briše se.

Članak 4.

U članku 7. stavku 1. riječ "trostruki" zamjenjuje se riječju
"dvostruki".

Članak 5.

Iza članka 10. dodaje se novi članak 10a., koji glasi: "Članak
10a. Poreznom obvezniku koji u radnji obavlja više privrednih djelatnosti,
godišnji paušalni iznos poreze utvrđuje se razmjerno ostvarenoj dobiti
za svaku pojedinu djelatnost, s time da ukupan godišnji paušalni iznos
poreza ne bude dva puta veći od najvećega paušalnog iznosa poreza utvrđenog
ovom Odlukom. Ako se obveznik koristi stalno ili povremeno još jednom radnjom,
prodajnim mjestom ili osnovnim sredstvima, paušalni iznos poreza povećava
se za 70%."

Članak 6.

U članku 11. brojka "500" zamjenjuje se brojkom "10.000".

Članak 7.

U članku 12. brojka "100.000" zamjenjuje se brojkom "660.000",
brojka "50.000" zamjenjuje se brojkom "330.000", brojka
"150.000" zamjenjuje se brojkom "990.000".

Članak 8.

Iza članka 17. dodaje se novi članak 17a., koji glasi: "Članak
I7a. Uprava društvenih prihoda utvrdit će iznose zakupnina i najamnina
prema mjesnim prilikama, a prema podacima Fonda u stambeno-komunalnom gospodarstvu,
u slučaju kada su ugovoreni iznosi značajno niži od iznosa koji su uobičajeni
kod davanja u zakup, odnosno najam nekretnina."

Članak 9.

Članak 21. mijenja se i glasi:

"Porez na nasljedstva, po odlukama organa uprave i suda plaćaju
obveznici toga poreza po sljedećim stopama:

1. drugi nasljedni red (preci, braća i sestre) po stopi 3%

2. svi ostali po stopi od 5%.

Porez na darove plaćaju obveznici tog poreza po sljedećim stopama :

1. drugi nasljedni red (preci, braća i sestre) po stopi 4%

2. svi ostali po stopi od 6%."

Članak 10.

Glava VII. Porez na dobitke od igara na sreću, briše se. Članak 22.
briše se.

Članak 11.

U članku 25. stavku 4. brojka "200" zamjenjuje se brojkom
"6.000", brojka "500" zamjenjuje se brojkom "12.000".
Iza stavka 4. dodaje se novi stavak koji glasi: "U postupku razreza
poreza ne zadužuju se iznosi od 2.000 uvećani za mjesečni porast cijena
na malo, prema priopćenju Međuopćinskoga zavoda za statistiku, zbog ekonomičnosti
postupka". Dosadašnji stavak 5. postaje stavak 6.

Članak 12.

Iza članka 26. dodaje se novi članak 26a., koji glasi: "Članak
26a. Rješenje o povećanju razreza poreza na dobit u godišnjem paušalnom
iznosu donijet će općinska Uprava društvenih prihoda, u slučaju značajnijega
rasta cijena, a prema podacima Međuopćinskoga zvoda za statistiku Općine
Rijeka. Akontacija poreza na dobit u godišnjem paušalnom iznosu za 1993.
godinu utvrđuje se prema rješenju o razrezu poreza iz posljednje godine,
uvećanom za prosječni porast cijena na malo, za razdoblje rujan - studeni
1992. godine."

Članak 13.

Ova Odluka objavljuje se u Službenom vjesniku Općine Vrbovsko.

Članak 14.

Ova Odluka primjenjuje se od dana stupanja na snagu do 31. prosinca
1993. godine.

Članak 15.

Ova Odluka stupa na snagu danom objave u "Narodnim novinama".

Klasa: 410-01/93-01/05

Urbroj: 5030105-93-13

Zagreb, 15 srpnja 1993.

Predsjednik

**Nikica Valentić, v. r.**

Odluka, NN 70/1993-1442